షెర్లాక్ హోమ్స్
షెర్లాక్ హోమ్స్ అనేది 1887లో మొదటిసారిగా ప్రచురించబడిన, పందొమ్మిది శతాబ్దం చివరిలో మరియు ఇరవై శతాబ్దం ప్రారంభంలోని కథాత్మకమైన పాత్ర. ఇతను బ్రిటీష్ రచయిత మరియు వైద్యుడు సర్ ఆర్థర్ కానన్ డోయిల్‌చే సృష్టించబడ్డాడు. ఒక తెలివైన లండన్-ఆధారిత "సలహాలు ఇచ్చే నేర పరిశోధకుడు", హోమ్స్, తన మేధో కళకు మరియు క్లిష్టమైన వ్యాజ్యాలను పరిష్కరించడానికి సూక్ష్మబుద్ధితో పరిశీలన, ఊహింపదగిన తార్కికజ్ఞానం మరియు ఆకళింపులను వినియోగించుకునే అతని నైపుణ్యానికి చాలా ప్రసిద్ధి పొందాడు.
బాలగంగాధర తిలక్
1916 ఏప్రిల్ లో హోంరూల్ లీగ్ను స్థాపించి దాని లక్ష్యాలను వివరిస్తూ మధ్యభారతదేశంలో గ్రామగ్రామానా తిరిగాడు. అనీబిసెంటు అదే సంవత్సరం సెప్టెంబర్లో మొదలుపెట్టి హోంరూల్ ఉద్యమాన్ని దేశవ్యాప్తం చేసింది. ఆ ఉద్యమం ఉధృతంగా కొనసాగుతున్న సమయంలో ఒక కోర్టుకేసులో ఆయన లండనుకు వెళ్ళవలసి వచ్చింది. అప్పుడే, అంటే 1917 ఆగస్టులో అప్పటి సెక్రటరీ ఆఫ్ స్టేట్ మాంటేగు "బ్రిటిష్ సామ్రాజ్యంలో భాగమైన భారతదేశంలో బాధ్యతాయుత ప్రభుత్వాన్ని ఏర్పరచడానికి వీలుగా అన్ని పాలనాంశాల్లో భారతీయులకు అధిక ప్రాధాన్యాన్నివ్వడమే ప్రభుత్వ విధానమని" బ్రిటిష్ ప్రభుత్వం తరపున ప్రకటించాడు. బాధ్యతాయుత ప్రభుత్వమంటే ఎవరికి బాధ్యత వహించే ప్రభుత్వమో, అధిక ప్రాధాన్యమంటే ఎంత ప్రాధాన్యమో, అసలు అది ఎప్పుడిస్తారో ఏదీ స్పష్టంగా లేదు. కానీ బ్రిటిష్ ప్రభుత్వ నిజాయితీని నమ్మిన అనీబిసెంటు ఆ ప్రకటనతో ఉద్యమాన్ని అపేసి ప్రభుత్వానికి తన మద్దతు ప్రకటించింది. అలా ఇద్దరు నాయకులదీ చెరొకదారీ కావడంతో హోంరూల్ ఉద్యమం చల్లబడిపోయింది. కానీ ప్రజల్లో తిలక్ రగిలించిన స్ఫూర్తి మాత్రం కొనసాగింది. అందుకే 1920లో (ఆగస్టు 1వ తేదీ) తిలక్ చనిపోయినప్పుడు జాతీయోద్యమం చుక్కాని లేని నావ అవుతుందని చాలా మంది భయపడ్డారు.